«Με το νόμο του 2001 δίνεται η δυνατότητα να καταθέτουν οι μάρτυρες χωρίς να αποκαλύπτουν την ταυτότητά τους» εξήγησε ο εκπρόσωπος τύπου της Ένωσης Δικαστών, Χριστόφορος Σεβαστίδης στον ΑΝΤ1.

«Δεν υπάρχει ζήτημα ακυρότητας των καταθέσεων εφόσον υπάρχει η σχετική διάταξη της κ. Τουλουπάκη» πρόσθεσε σχολιάζοντας τους χειρισμούς της Εισαγγελέας Διαφθοράς στο θέμα των προστατευόμενων μαρτύρων.

«Εφόσον υπάρχει η σχετική διάταξη από την κ. Τουλουπάκη ήταν αρκετό για να είναι νόμιμες οι καταθέσεις των μαρτύρων» είπε χαρακτηριστικά επισημαίνοντας ότι επιπλέον «κανένας δεν καταδικάζεται στο ακροατήριο μόνο με τις καταθέσεις των μαρτύρων αλλά απαιτούνται και άλλα στοιχεία».

Νωρίτερα ο Χ. Σεβαστίδης έκρινε ως «νομικά εσφαλμένη» την παρέμβαση της Α. Θάνου, χωρίς ωστόσο να τοποθετηθεί γιατί δεν υπήρξε ανακοίνωση προς υπεράσπισή της, από τις διαρκείς επιθέσεις των εμπλεκόμενων πολιτικών προσώπων.